  Анжелика Тихонова корреспондент Удмуртиысь ёросъёсын ньыль выль фельдшер-акушер пунктъёс ужаны кутскизы. Соос Кизнер ёросысь Крым-Слудка черкогуртын, Якшур-Бӧдья ёросысь Люкшудья черкогуртын, Сарапул ёросысь Девятово гуртын но Октябрьской черкогуртын усьтӥськизы. Со сярысь элькун тӧролэн но кивалтэтлэн пресс-службазы ивортӥз. Котькуд ФАП-ын смотровой но процедураослы кабинетъёс, приём нуыны, стерилизацилы, черод возьманы висъетъёс, эм препаратъёсты возёс интыос но санузел вань. Ужъюртъёсы вань кулэ луись мебель но эм тӥрлык пуктэмын – электрокардиографъёс, дефибрилляторъёс, тонометръёс, пульсоксиметръёс но мукет. Выль ФАП-ёсты «Здравоохранение» йӧскалык ӵектос улсын пуктӥзы 2021-тӥ арын со улсын оглом 52 выль ужъюртъёс лэсьтыса усьтӥзы ини. Матысь дыре эшшо 35-эз ӧсъёссэс усьтозы. Тодэ вайытом, Алнаш ёросын туэ понна ваньзэ чаклам ФАП-ёсты усьтӥзы ини.  Тегъёс: Тазалык Удмуртия  